b'\n_START_ARTICLE_\nDvorakova poenostavljena tipkovnica\n_START_PARAGRAPH_\nDvorakova poenostavljena tipkovnica je razporeditev tipk, ki sta jo leta 1936 patentirala August Dvorak in njegov svak William Dealey. V nadaljnjih letih je ekipa pod vodstvom Dvoraka oz. Ameri\xc5\xa1kega dr\xc5\xbeavnega in\xc5\xa1tituta za standarde, oblikovala nekaj sprememb. Te variacije so bile posami\xc4\x8dno ali skupno imenovane "poenostavljena tipkovnica", ampak so bile kasneje najbolj poznane pod imenom "Dvorakova tipkovnica" oz. "Dvorakova razopreditev tipk". Dvorakovi zagovorniki trdijo, da njegova razporeditev tipk, v primerjavi s tipkovnico QWERTY, opu\xc5\xa1\xc4\x8da ve\xc4\x8dje premike prstov, pospe\xc5\xa1i hitrost tipkanja in zmanj\xc5\xa1a napake pri pisanju. Zmanj\xc5\xa1anje prstne razdalje je sprva omogo\xc4\x8dalo hitrej\xc5\xa1e pisanje, kasneje pa so ugotovili, da zmanj\xc5\xa1uje ponavljajo\xc4\x8de po\xc5\xa1kodbe pri pritiskanju._NEWLINE_\xc4\x8ceprav je Dvorakovi poenostavljeni tipkovnici spodletelo izpodriniti QWERTY tipkovnico, ve\xc4\x8dina ve\xc4\x8djih modernih operacijskih sistemov (kot so Microsoft Windows, GNU/Linux, Mac OS X in BSD) omogo\xc4\x8da nastavitev Dvorakove postavitve tipk.'